《留题李明府霅溪水堂》
唐代·刘长卿

寥寥此堂上，幽意复谁论。落日无王事，青山在县门。

云峰向高枕，渔钓入前轩。晚竹疏帘影，春苔双履痕。

荷香随坐卧，湖色映晨昏。虚牖闲生白，鸣琴静对言。

暮禽飞上下，春水带清浑。远岸谁家柳，孤烟何处村。

谪居投瘴疠，离思过湘沅。从此扁舟去，谁堪江浦猿。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。